ཚོད་ལྟ་རེ་འགའ་ལས་མངོན་པ་ལྟར་ན་དཔེ་ཀློག་སོགས་ལ་དུས་སྔ་མོ་ནས་མཛུབ་ཁྲིད་བྱས་པས་བྱིས་པ་ལ་ཕན་ངེས་ཅན་ཐོགས་སྲིད་མོད།འདི་ནི་གནས་སྐབས་ཙམ་ཡིན་དེ།འཇར་མན་གྱི་ཨ་ལ་ནུ་སི་སློབ་ཆེནགྱི་སློབ་གསོའི་ཞིབ་འཇུག་པ་སེ་པ་སི་ཐེ་ཨན་ས་གྷེ་༢༠༠༩ལོར་ཞིབ་འཇུག་ཅིག་བགྱིས་ནས།རྒྱལ་ཁབ་༥༠ལྷག་གི་སློབ་མ་ལོ་བཅོ་ལྔ་ཅན་འབུམ་བཞི་ལ་བརྟག་དཔྱད་བྱས་པར།སློབ་གྲྭར་སྔ་ཙམ་ཕྱིན་པར་བཟང་ཆ་བྱུང་མེད་པ་ཤེས་ཡོད།ས་གྷེ་ཐིས་༢༠༡༢ལོར་ཞིབ་འཇུག་གཞན་ཞིག་བགྱིས་ནས་ལོ་ཁ་ཤས་རིང་ལ་སློབ་མ་གྱ་གསུམ་ལ་བརྟག་དཔྱད་བྱས་པར།ལོ་ལྔའི་སྟེང་ནས་སློབ་གསོ་མྱངས་པའི་བྱིས་པའི་དཔེ་ཀློག་གི་ནུས་པ་འགྱང་ཙམ་གྱིས་སློབ་གསོ་མྱངས་པའི་བྱིས་པ་ལ་འགྲན་མི་ཐུབ་པ་ཤེས་ཡོད།